CELEX: 32021D1220
Language: da
Date: 2021-07-26 00:00:00
Title: Kommissionens gennemførelsesafgørelse (EU) 2021/1220 af 26. juli 2021 om ændring af gennemførelsesafgørelse (EU) 2021/76 for så vidt angår harmoniserede standarder for sikkerhedsregler for konstruktion og installation af brandmandselevatorer og elevatorers opførsel ved brand (EØS-relevant tekst)

27.7.2021   
               
               
                  DA
               
               
                  Den Europæiske Unions Tidende
               
               
                  L 267/17
               
            
         KOMMISSIONENS GENNEMFØRELSESAFGØRELSE (EU) 2021/1220
         af 26. juli 2021
         om ændring af gennemførelsesafgørelse (EU) 2021/76 for så vidt angår harmoniserede standarder for sikkerhedsregler for konstruktion og installation af brandmandselevatorer og elevatorers opførsel ved brand
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 10, stk. 6, og
         ud fra følgende betragtninger:
         
                     (1)
                  
                  
                     I henhold til artikel 14 i Europa-Parlamentets og Rådets direktiv 2014/33/EU (2) formodes elevatorer og sikkerhedskomponenter til elevatorer, som er i overensstemmelse med harmoniserede standarder eller dele deraf, hvis referencer er offentliggjort i Den Europæiske Unions Tidende, at være i overensstemmelse med de væsentlige sundheds- og sikkerhedskrav i bilag I til nævnte direktiv, der er omfattet af disse standarder eller dele deraf.
                  
               
                     (2)
                  
                  
                     Kommissionen anmodede ved Kommissionens gennemførelsesafgørelse C(2016) 5884 (3) CEN om at udarbejde og revidere harmoniserede standarder til støtte for direktiv 2014/33/EU med henblik på at sikre, at de fortsat afspejler det generelt anerkendte tekniske niveau for at opfylde de væsentlige sundheds- og sikkerhedskrav i bilag I til direktiv 2014/33/EU, og, hvor det er relevant, også de væsentlige sundheds- og sikkerhedskrav i bilag I til Europa-Parlamentet og Rådets direktiv 2006/42/EF (4), som anført i punkt 1.1 i bilag I til direktiv 2014/33/EU.
                  
               
                     (3)
                  
                  
                     På grundlag af anmodningen i gennemførelsesafgørelse C(2016) 5884 reviderede CEN harmoniserede standarder EN 81-72:2015 og EN 81-73:2016, hvis referencer er offentliggjort i Kommissionens gennemførelsesafgørelse (EU) 2021/76 (5). Revisionen blev foretaget for at tilpasse disse standarder til den retlige ramme i direktiv 2014/33/EU og for at øge retssikkerheden og klarheden, herunder ved at udarbejde et mere præcist bilag ZA og ved at indføre daterede normative referencer. Dette resulterede i vedtagelsen af den harmoniserede standard EN 81-72:2020 om sikkerhedsregler for konstruktion og installation af brandmandselevatorer og den harmoniserede standard EN 81-73:2020 om elevatorers opførsel ved brand. Der blev ikke foretaget væsentlige tekniske ændringer af de harmoniserede standarder EN 81-72:2015 og EN 81-73:2016 som følge af revisionen.
                  
               
                     (4)
                  
                  
                     Kommissionen har sammen med CEN vurderet, hvorvidt de harmoniserede standarder EN 81-72:2020 og EN 81-73:2020 er i overensstemmelse med anmodningen i gennemførelsesafgørelse C(2016) 5884.
                  
               
                     (5)
                  
                  
                     De harmoniserede standarder EN 81-72:2020 og EN 81-73:2020 opfylder de væsentlige sundheds- og sikkerhedsmæssige krav, de har til formål at dække, og som er fastsat i direktiv 2014/33/EU. Det er derfor hensigtsmæssigt at offentliggøre referencerne for de nævnte standarder i Den Europæiske Unions Tidende.
                     
                  
               
                     (6)
                  
                  
                     De harmoniserede standarder EN 81-72:2020 og EN 81-73:2020 erstatter de harmoniserede standarder EN 81-72:2015 og EN 81-73:2016. Det er derfor nødvendigt at tilbagetrække referencerne for de harmoniserede standarder EN 81-72:2015 og EN 81-73:2016 fra Den Europæiske Unions Tidende.
                  
               
                     (7)
                  
                  
                     For at give fabrikanterne tilstrækkelig tid til at forberede sig på anvendelsen af de harmoniserede standarder EN 81-72:2020 og EN 81-73:2020 er det nødvendigt at udskyde tilbagetrækningen af referencerne for standarderne EN 81-72:2015 og EN 81-73:2016.
                  
               
                     (8)
                  
                  
                     Gennemførelsesafgørelse (EU) 2021/76 bør derfor ændres i overensstemmelse hermed.
                  
               
                     (9)
                  
                  
                     Overholdelsen af en harmoniseret standard medfører en formodning om overensstemmelse med de relevante væsentlige krav i Unionens harmoniseringslovgivning fra datoen for offentliggørelsen af referencen for en sådan standard i Den Europæiske Unions Tidende. Denne afgørelse bør derfor træde i kraft på datoen for offentliggørelsen —
                  
               VEDTAGET DENNE AFGØRELSE:
         
            Artikel 1
            Bilag I til gennemførelsesafgørelse (EU) 2021/76 ændres som angivet i bilaget til nærværende afgørelse.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
            Punkt 1 og 3 i bilaget anvendes fra den 27. januar 2023.
         
         
            Udfærdiget i Bruxelles, den 26. juli 2021.
            
               
                  På Kommissionens vegne
               
               
                  Ursula VON DER LEYEN
               
               Formand
            
         
         
            (1)  EUT L 316 af 14.11.2012, s. 12.
         
            (2)  Europa-Parlamentets og Rådets direktiv 2014/33/EU af. 26. februar 2014 om harmonisering af medlemsstaternes love om elevatorer og sikkerhedskomponenter til elevatorer (EUT L 96 af 29.3.2014, s. 251).
         
            (3)  Kommissionens gennemførelsesafgørelse C(2016) 5884 af 21. september 2016 om en standardiseringsanmodning til Den Europæiske Standardiseringsorganisation for så vidt angår elevatorer og sikkerhedskomponenter til elevatorer til støtte for Europa-Parlamentets og Rådets direktiv 2014/33/EU.
         
            (4)  Europa-Parlamentets og Rådets direktiv 2006/42/EF af 17. maj 2006 om maskiner og om ændring af direktiv 95/16/EF (EUT L 157 af 9.6.2006, s. 24).
         
            (5)  Kommissionens gennemførelsesafgørelse (EU) 2021/76 af 26. januar 2021 om harmoniserede standarder for elevatorer og sikkerhedskomponenter til elevatorer, der er udarbejdet til støtte for Europa-Parlamentets og Rådets direktiv 2014/33/EU (EUT L 27 af 27.1.2021, s. 20).
      
      
         
            BILAG
            I bilag I til gennemførelsesafgørelse (EU) 2021/76 foretages følgende ændringer:
            
                        1)
                     
                     
                        Nummer 9 udgår.
                     
                  
                        2)
                     
                     
                        Følgende nummer 9a indsættes:
                        
                                    »9a
                                 
                                 
                                    EN 81-72:2020
                                    Sikkerhedsregler for konstruktion og installation af elevatorer — Særlige anvendelser af person- og godselevatorer — Del 72: Brandmandselevatorer«.
                                 
                              
                  
                        3)
                     
                     
                        Nummer 10 udgår.
                     
                  
                        4)
                     
                     
                        Følgende nummer 10a indsættes:
                        
                                    »10a
                                 
                                 
                                    EN 81-73:2020
                                    Sikkerhedsregler for konstruktion og installation af elevatorer — Særlige anvendelser af person- og godselevatorer — Del 73: Elevatorers opførsel ved brand«.